|  |  |
| --- | --- |
| Analiza impactului de reglementare (AIR) a proiectului hotărîrii Guvernului  cu privire la modificarea şi completarea unor Hotărîri de Guvern | |
| **Titlul analizei impactului** (poate conține titlul propunerii de act normativ) | Analiza impactului de reglementare (AIR) a proiectului hotărîrii Guvernului cu privire la modificarea şi completarea unor Hotărîri de Guvern |
| **Data:** | 17.10.2017 |
| **Autoritatea administraţiei publice autor:** | Ministerul Agriculturii, Dezvoltării Regionale și Mediului |
| **Subdiviziunea:** | Serviciu consultanță în domeniul agroalimentar |
| **Persoana responsabilă şi informaţia de contact:** | Malancea Nicolae  022-210-610  [nicumalancea@gmail.com](mailto:nicumalancea@gmail.com) |
| **Componentele analizei impactului de reglementare** | |
| 1. **Stabilirea complexității analizei impactului de reglementare** | |
| |  |  | | --- | --- | | **Criteriul** | **Punctajul**  **(de la 1 la 3)** | | Nivelul de interes public faţă de intervenția propusă | 1 | | Gradul de inovație al intervenției propuse | 1 | | Mărimea potenţialelor impacturi ale inițiativei propuse | 1 | | TOTAL | 3 |   Argumentare/descifrarea succintă a punctajului atribuit:  *Nivelul de interes public* față de intervenția propusă este apreciat cu cifra 1, deoarece proiectul nu vine cu modificări esențiale, ci doar ca o actualizare a cerințelor minime privind protecția vițeilor și porcilor în timpul creșterii și îngrășării. Modificările au scopul de a îmbunătăți cadrul legislativ existent în vederea ajustării tehnologiilor de creștere din Republica Moldova la standartele europene.  *Gradul de inovaţie* este apreciat cu cifra 1, deoarece intervenția vine cu unele inovații parțiale care va contribui la îmbunătățirea procesului de creștere și îngrășare a porcilor și vițeilor.  *Impactul* va fi unul de importanţă mică, deoarece prevederile prezentului proiect au impact asupra unui sector economic îngust, care are drept gen de activitate creșterea și îngrășarea porcilor și vițeilor. | |
| **2. Definirea problemei** | |
| Prezenta analiză a impactului de reglementare reprezintă argumentarea necesităţii adoptării proiectului respectiv de hotărîre de Guvern, în baza evaluării impactului potenţial al acestuia asupra activităţii de întreprinzător şi intereselor societăţii, cu privire la cerințele minime în creșterea și îngrășarea porcilor și vițeilor.  Creșterea vițeilor și porcilor face parte integrată din agricultură. Ea constituie o sursă de venit pentru o parte a populației agricole, atît a fermierilor specializați cît și în gospodăriile private.  Sectorul zootehnic din Republica Moldova are rezerve mari de dezvoltare, în special la capitolul creșterea cărnii de bovine și porcine. În ultimii ani dinamica efectivelor de animale este într-o lentă dar continuă scădere, înregistrînd valori foarte mici în comparație cu potențialul maxim care a fost în anii 1986-1989. La moment există în jur de 75 de abatoare și puncte de abatorizare, 140 de ferme de bovine, 189 ferme de porcine autorizate sanitar-veterinar.  Tabelul 1  *Șeptelul de bovine, porcine și ovine din Republica Moldova,*  *în anii 1989 și 2006-2013*   |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | | Specia | U.m | Anii | | | | | | | | | | | *1989* | *2006* | *2007* | *2008* | *2009* | *2010* | *2011* | *2012* | *2013* | | Bovine | *mii cap.* | 1131 | 311 | 299 | 232 | 218 | 222 | 216 | 204 | 191 | | Porcine | *mii cap.* | 1871 | 461 | 532 | 299 | 284 | 377 | 478 | 439 | 410 |   Creșterea și îngrășarea animalelor din Republica Moldova este sub nivelul cerințelor de piață, atît ce ține de cantitate cît și de calitate, acest lucru duce la necesitatea elaborării și implimentării unui sistem de creștere modern, cu dotări tehnice și tehnologii de întreținere de ultimă oră. Ceea ce ar permite pe lîngă asigurarea unor condiții optime de bunăstare a animalelor în procesul de creștere, obținerea unui randament mai înalt de carne, care va putea fi competitivă ca și calitate pe piața externă.  Totodată este de remarcat faptul că datorită lichidării crescătoriilor specilizate, astăzi, într-un procent ridicat, creșterea și îngrășarea animalelor se face în sectorul particular. Populația de la sate întrețin pe lîngă gospodăriile proprii și cîteva animale care sunt supuse îngrășării. În aceste condiții este imposibil de a implimenta tehnologiile moderne, și asigurarea standartelor de calitate.  În ultima perioadă se atrage atenția tot mai mult asupra bunăstării animalelor în timpul creșterii, stabilindu-se cerințe care țin de întreținerea acestora în ferme. Bunăstarea animalelor ce presupune asigurarea conforutului în vederea satisfacerii necesităților fiziologice de hrănire, adăpare, spațiu minim de odihnă și confortul termic. Toate acestea au drept scop asigurarea sănătății optime a animalelor pe parcursul creșterii, care influențează direct performanțele productive și calitatea produsului final.  Este recunoscut, în baza cercetărilor științifice, că vițeii și porcinele trebuie să beneficieze de un mediu corespunzător nevoilor speciei. Din aceste considerente animalele necesită a fi crescute în grup. Vițeii cazați în grup sau în boxe individuale ar trebui să dispună de un spațiu suficient pentru a se mișca, pentru a avea contact cu alte bovine și pentru a efectua mișcări normale atât în poziție patrupedă, cât și în poziție culcată.  Prin urmare, este necesară stabilirea unor standarde minime comune pentru protecția vițeilor și porcinelor supuse îngrășării, pentru a garanta creșterea optimă a animalelor.  Porcinele ar trebui să beneficieze de un mediu corespunzător nevoilor lor de mișcare și întreținere. Bunăstarea porcinelor este amenințată de restricțiile severe de spațiu. Astfel crescătorii de animale întrețin mai multe animale într-un spațiu limitat, cu scopul obținerii unui profit mai mare, fără a respecta normele de bunăstare.  Atunci când porcinele sunt ținute în grupuri, trebuie luate măsuri de administrare corespunzătoare pentru protecția lor și pentru a spori nivelul lor de bunăstare, pentru ca fiecare animal să aibă acces la hrană și zona de odihnă.  Scroafele preferă interacțiunile sociale cu alte porcine atunci când li se oferă libertatea de mișcare și un mediu variat. Prin urmare, ținerea scroafelor în spații permanent închise trebuie interzisă.  Tăierea cozii, tăierea și pilirea dinților pot provoca porcinelor dureri imediate și uneori prelungite. Castrarea poate provoca dureri prelungite care pot fi mai intense în cazul în care intervine ruperea țesuturilor. Prin urmare, aceste practici sunt în detrimentul bunăstării porcinelor, în special atunci când sunt efectuate de către persoane incompetente sau lipsite de experiență. Prin urmare, ar trebui stabilite norme care să asigure practici mai bune.  Trebuie păstrat un echilibru între diferitele aspecte care sunt avute în vedere în privința bunăstării, inclusiv sănătatea, considerațiile sociale și economice, cât și impactul asupra mediului.  Însă chiar și în gospodăriile specializate există neajunsuri de ordin tehnologic și al bunăstării animalelor, acest lucru se observă din *(tabelul 2)* – încălcări depistate de ANSA.  Tabelul 2  **Numărul de încălcări depistate privind protecția și bunăstarea vițeilor (pînă la 6 luni) și porcinelor în timpul îngrășării în unitățile de creștere pentru perioada**  **2013-2017**   |  |  |  |  |  |  |  | | --- | --- | --- | --- | --- | --- | --- | | **Protecția și bunăstatea în unitățile de creștere a** | **Nr. de controale efectuate** | **Nr. de încălcări depeistate** | **Nr. de prescripții întocmite** | **Nr. de procese- verbale** | **Nr. de contravenții aplicate** | **Suma totală a contravențiilor aplicate (lei)** | | **2013** | | | | | | | | **vițeilor (6 luni)** | 147 | 67 | 50 | 2 | 2 | 500 | | **porcinelor în timpul îngrășării** | 153 | 91 | 72 |  |  |  | | **2014** | | | | | | | | **vițeilor (6 luni)** | 218 | 113 | 105 | 4 | 3 | 1700 | | **porcinelor în timpul îngrășării** | 193 | 86 | 85 | 1 | 1 | 200 | | **2015** | | | | | | | | **vițeilor (6 luni)** | 172 | 98 | 82 | 5 | 5 | 1400 | | **porcinelor în timpul îngrășării** | 189 | 95 | 89 |  |  |  | | **2016** | | | | | | | | **vițeilor (6 luni)** | 186 | 71 | 70 | 1 | 1 | 300 | | **porcinelor în timpul îngrășării** | 191 | 65 | 94 | 4 | 4 | 1300 | | **2017** | | | | | | | | **vițeilor (6 luni)** | 142 | 74 | 74 | 8 | 8 | 3275 | | **porcinelor în timpul îngrășării** | 139 | 91 | 98 | 9 | 6 | 3150 | | **Total** | **1730** | **851** | **819** | **34** | **30** | **11825** |     Din tabelul de mai sus se observă că numărul de încălcări depistate este în creștere, și pe lîngă necesitatea implimentării tehnologiilor moderne de creștere este necesară și inițiativa fermierilor de a se conforma cerințelor legislației în vigoare, privind bunăstarea animalelor. Cu toate că suma amenzilor nu este mare, aceasta defavorizează imaginea fermierilor în fața autorităților și a consumatorilor.  În țară anual sunt recoltate cereale furajere în cantități mai mari decît este necesar pentru asigurarea necesităților interne, inclusiv a sectorului zootehnic la scara actuală. Astfel există o bază furajeră și condiții de funcționare după standartele din țările dezvoltate, rămîne doar de îmbunătățit procesul de creștere, atît ce ține de tehnologii cît și a managementului de producție.  Trebuie de menționat faptul că dezvoltarea ramurilor de creștere a cărnii de bovine și porcine, în afară de factorii enumerați anterior, este favorizată și de posibilitatea de export a producției zootehnice, prin aceasta va crește și profitul produsului final, care este la un preț mai înalt față de piața internă.  Odată cu semnarea Acordului de comerț liber dintre Republica Moldova și Uniunea Europeană, care presupune liberalizarea comerțului cu bunuri şi servicii, reducerea taxelor vamale, barierelor tehnice şi netarifare, precum și abolirea restricțiilor cantitative, au fost create premise de export a mărfurilor și produselor, inclusiv a celor de origine zootehnică (carne, lapte, ouă, piei și pielicele, produse apicole, etc.) în țările UE. Acordul însă presupune și armonizarea legislației RM la Acquis UE, deci produsele destinate exportului în UE trebuie să corespundă standardelor Comunitare din punct de vedere a trasabilității și inofensivității.   |  | | --- | |  |   Acest proiect de modificare corespunde necesităților actualilor agenți economici, pentru a crește animalele în condiții optime de întreținere, condiții care sunt și în țările înalt dezovoltate, dar șicu politica statului de a asigura sănătatea animalelor și sporirea potențialului de export al acestora prin implimentarea cadrului normativ corespunzător celui din Uniunea Europeană.  În cazul în care nu va fi întreprinsă nici o acțiune privind aprobarea prezentului proiect de act normativ, pot fi menționate următoarele riscuri și urmări :   1. Stagnarea și diminuarea profitabilității sectorului de îngrășare a animalelor datorită tehnologiilor învechite. 2. Întreținerea și creșterea animalelor în condiții neprielnice, prin nerespectarea normelor sanitar-veterinare de bunăstare a animalelor. 3. Creșterea numărului de încălcări și penalități aplicate de către inspectorii veterinari. 4. În consecinţă pierderea potențialului de export spre țările Uniunii Europene.   Actualmente, normele sanitar-veterinare privind criteriile minime  pentru protecţia porcinelor și vițeilor destinate creşterii şi îngrăşării sunt reglementate de:  1. Legea nr. 221-XVI din 19 octombrie 2007 privind activitatea sanitar-veterinară;  2. Legea nr. 50 din 28.03.2013 cu privire la controalele oficiale pentru verificarea conformităţii cu legislaţia privind hrana pentru animale şi produsele alimentare şi cu normele de sănătate şi de bunăstare a animalelor  3. Hotărîrea Guvernului nr. 1243 din 15.11.2007 cu privire la aprobarea Normei sanitare veterinare privind controalele sanitare veterinare aplicabile comerţului cu animale şi produse de origine animală;  4. Hotărîrea Guvernului nr. 239 din 26.03.2009 cu privire la aprobarea Normei sanitar-veterinare privind condiţiile de sănătate a animalelor şi produselor de acvacultură şi măsurile de prevenire şi combatere a anumitor boli la animalele acvatice;  5. Hotărîrea Guvernului nr. 859 din 14.07.2008 cu privire la aprobarea Normei sanitar-veterinare privind criteriile minime pentru protecţia porcinelor destinate creşterii şi îngrăşării;  6. Hotărîrea Guvernului nr. 1275 din 17.11.2008 cu privire la aprobarea Normei sanitar-veterinare privind protecţia animalelor de fermă;  7. Hotărîrea Guvernului nr. 1325 din 27.11.2008 cu privire la aprobarea Normei sanitar-veterinare privind stabilirea cerinţelor minime pentru protecţia viţeilor în scopul creşterii şi îngrăşării;  De asemenea modificările aduse anexei Hotărîrii Guvernului menționate, sunt oportune în contextul obligaţiilor asumate de Republica Moldova de a transpune în legislaţia naţională prevederile Directivei 119/2008 CE a Consiliului din 18 decembrie 2008 de stabilire a normelor minime privind protecția vițeilor și Directivei 120/2008 CE a Consiliului din 18 decembrie 2008 de stabilire a normelor minime de protecție a porcilor.  Luînd în consideraţie faptul că Republica Moldova are un avantaj sporit pentru ramura creșterii și îngrășării animalelor – agricultura în continuă dezvoltare, ceea ce oferă materie furajeră necesară, condițiile climaterice prielnice, cheltuieli mai mici ale personalului îngrijitor, toate acestea servesc drept costuri mici la producere. Urmează ca în viitorul apropiat să se îmbunătățească tehnologiile de îngrășare a animalelor, prin preluare practicilor din țările înalt dezvoltate, ca să intrăm pe o piață competitivă cu un produs calitativ. | |
| **3. Stabilirea obiectivelor** | |
| * Identificarea mijloacelor și opțiunilor posibile care pot reduce orice risc recunoscut asupra sănătății animalelor, legat de bunăstarea acestora în timpul îngrășării. * Asigurarea unui nivel înalt de bunăstare a animalelor pentru perioada de creștere și îngrășare * Cadrul legal și normativ armonizat la legislația UE * Punerea în aplicare a normelor de bunăstare și întreținere, în conformitate cu standardele europene. | |
| **4. Identificarea opțiunilor** | |
| Au fost identificate două opțiuni :   1. A nu face nimic 2. Armonizarea legislației naționale cu cea europeană în ce privește bunăstarea animalelor pentru perioada de creștere și îngrășare   Fapt care va duce la îmbunătățirea cadrului juridic și va fi asigurată baza normativă corespunzătoare celei comunitare. Facilitarea eventualelor exporturi de produse de origine animală pe noi piețe de desfacere. Va continua procesul de armonizare a legislației naționale cu prevederile legislației Uniunii Europene în domeniul sanitar-veterinar.  Prin adoptarea prezentului proiect de hotărîre de Guvern se face o actualizare a legislației în ceea ce privește normele de bunăstare în întreținerea porcinelor și vițeilor pentru îngrășare, conform cercetărilor și practicelor de ultimă oră. Astfel agenții economici sunt obligați să respecte procedurile prevăzute în prezentul proiect, avînd la dispoziție condițiile de bunăstare pe care trebuie să le aibă în unitățile de creștere și îngrășare. Pentru a obține o producție de calitate înaltă, care va putea fi conpetitivă atît pe piața internă cît și pe plan extern. | |
| **5. Analiza și compararea opțiunilor** | |
| I. A nu face nimic – lipsa de intervenție a statului va duce la creșterea și întreținerea porcinelor și vițeilor în condiții neprielnice, încălcîndu-se normele de bunăstare și ca urmare se va obține unu randament scăzut al produsului finit, costuri mai mari la producere, penalități aplicate datorită nerespectării normelor de bunăstare, punerea în pericol a sănătății animalelor.  II. Act normativ armonizat – proiectul de hotărîre de Guvern cu privire la modificarea și completarea unor hotărîri de Guvern, vine în actualizarea cadrului juridic actual din domeniul sanitar-veterinar.  *Impacturile pozitive sau beneficiile intervenţiei statului*  Implementarea cadrului juridic va avea următoarele efecte pozitive:  - realizarea asigurării sănătăți și bunăstării animalelor ce influențează direct siguranţei produselor alimentare pe întreg lanțul alimentar;  - aducerea în concordanţă prevederilor actelor normative naționale cu cerinţele comunitare;  - asigurarea sănătății, protecției și bunăstării animalelor;  - asigurarea cu produse alimentare inofensive şi calitative;  - asigurarea trasabilităţii produselor alimentare de origine animală;  - sporirea competitivităţii pe piaţa internă și externă;  - ajustarea tehnologiilor de creștere la cele mai înalte standarte  - Îmbunătăţirea și extinderea relaţiilor comerciale externe.    Costurile de conformare sunt aceleași costuri care sunt la ora actuală, dat fiind faptul că modificările aduse vin doar cu unele precizări privind condițiile de întreținere, managementul de creștere și îngrășare precum și îmbunătățirile normelor de bunăstare animală. Astfel pentru implimentarea prevederilor prezentului proiect agenții economici, vor trebui să se asigure că respectă normele de bunăstare, condițiile de creștere, spațiul minim de furajare și odihnă, dimensiunile boxelor de creștere. Fapt care ar putea implica unele restructurări de ordin tehnologic, dacă acestea nu au fost făcut pînă la moment.  Responsabilitatea verificării conformării asupra cerințelor din prezenta normă sanitar-veterinară îi revine Agenției Naționale pentru Siguranța Alimentelor și subdiviziunilor teritoriale ale acesteia.  ***Nesiguranțe referitor la potențialele impacturi ale intervenției statului***  Agenții economici nu vor întîmpina o barieră în ceea ce privește adaptarea la normele sanitar-veterinare prevăzute în prezentul proiect. | |
| **6. Implementarea și monitorizarea (se completează pentru analiza complexă)** | |
| Nu se aplică | |
| **7. Consultarea** | |
| Prevederile proiectului hotărîrii de Guvern cu privire la modificarea şi completarea unor Hotărîri de Guvern , va avea un impact nesemnificativ asupra mediului de afaceri, deoarece modificările operate vin cu unele îmbunătățiri la Hotărîrile de Guvern în vigoare.  Astfel, proiectul de hotărîre de Guvern elaborat a fost remis spre examinare și avizare atît agenților economici cît și autorităților din domeniul de reglementare asociațiilor/organizațiilor și anume: Ministerul Economiei, Ministerul Finanțelor , Ministerul Sănătății, Academia de Științe a Moldovei, Agenția Națională pentru Siguranța Alimentelor, SRL Golden Piglet, Î.S. ”Moldsuinhibrid", SRL,,Vergecom”, "FUNNY PIG" SRL, SRL „Spicul de Aur”, CAP”Elita Alexandrfeld”, SRL “Molfarmgrup” și Asociația producătorilor de carne de porc.  De asemenea, pentru a asigura transparența în procesul decizional, nota informativă și proiectul de hotărîre de Guvern a fost plasat pe pagina web particip.gov.md pentru a fi accesibil publicului larg, pentru consultare publică, prezentarea de propuneri și obiecții.  Comentariile, obiecțiile și propunerile părților consultate, inclusiv ale agenților economici cu activități în domeniile reglementate au fost analizate și luate în considerație la îmbunătățirea proiectului.  La solicitarea MADRM referitor la informația privind încălcările depistate privind protecția și bunăstarea vițeilor (pînă la 6 luni) și porcinelor în timpul îngrășării în unitățile de creștere. Informații precum numărul de controale efectuate, numărul de încălcări depistate, numărul de prescripții întocmite, numărul de procese verbale, numărul de contravenții aplicate, suma totală a contravențiilor aplicate, pentru perioada anilor 2013-2017.  ANSA prin scrisoarea nr.01-6/2013 din 12.09.2017 a prezentat informațiile solicitate referitor la încălcările depistate în unitățile de creștere. | |
| ***Anexe*** | |
| * Proiectul hotărîrii Guvernului cu privire la modificarea şi completarea unor Hotărîri de Guvern | |